armvectores/hy_wikipedia_2023 huggingface dataset:
Շերկո Քարիմ

Շերկո Քարիմ Լատիֆ Գուբարի (անգլ.՝ Sherko Karim Lateef Gubari մայիսի 25, 1996(1996-05-25), Քիրքուք, Իրաքյան Քուրդիստան, Իրաք), իրաքցի ֆուտբոլիստ, «Գրասհոփեր» ակումբի հարձակվող և եզրային կիսապաշտպան։


== Կարիերա ==


=== Ակումբային կարիերա ===
Իր հայրենի քաղաքի «Քիրքուք» ակումբի սան, այլ տեղեկություններով՝ սկսել է ֆուտբոլ խաղալ տեղի «Ատ-Տավրա» թիմում։
2011 թվականի դեկտեմբերին 15 տարեկան հասակում պայմանագիր է կնքել Բաղդադի «Աշ Շորտա» ակումբի հետ, որտեղ նրան երաշխավորել է Իրաքի պատանեկան հավաքականի մարզիչ Մուվաֆակ Հուսեյնը։ Հաջորդ մրցաշրջանում հարձակվողը նորամուտն է նշել «Աշ Շուրթի» մեծահասակների թիմում։ 2012 թվականի հունիսի 24-ին «Ալ Մինաա»-ի դեմ խաղում իր առաջին գոլն է խփել Իրաքի ֆուտբոլի առաջնությունում։ 2012 -2013 թվակաների մրցաշրջանում դարձել է երկրի չեմպիոն, 2013 -2014 թվականների մրցաշրջանում կրկին դարձել է երկրի չեմպիոն, իսկ 2014 թվականին մասնակցել է ԱՖԿ գավաթի խաղարկությանը։ 2012-2013 թվականների մրցաշրջանում դարձել է ԱՖԿ-ի գավաթակիր։ Այս շրջանում ֆուտբոլիստի նկատմամբ հետաքրքրություն են ցուցաբերել Ամստերդամի «Այաքսը», Մախաչկալայի «Անժին» և  «Մոնակոն»։
2015 թվականին փետրվարին երեք տարվա պայմանագիր է կնքել շվեյցարական «Գրասհոպերի» հետ։ Շվեյցարիայի ֆուտբոլի առաջնությունում  իր նորամուտն է նշել 2015 թվականի հուլիսի 17-ին «Թունա»-ի դեմ խաղում՝ փոխարինման դուրս գալով 81-րդ րոպեին։ Իր առաջին մրցաշրջանում Շվեյցարիայում մասնակցել է ընդամենը 11 հանդիպման, որոնց մեծամասնությունում դուրս է եկել փոխարինման, գոլեր չի խփել։


=== Կարիերա հավաքականում ===
Հանդես է եկել Իրաքի կրտսեր տարիքի հավաքականներում։ 2013 թվականին օգնել է իր թիմին պատմության մեջ առաջին անգամ ընտրվել աշխարհի 17 տարեկանների առաջնությունում, որն անցկացվել է ԱՄԷ-ում։ Եզրափակիչ փուլում ֆուտբոլիստը մասնակցել է իր թիմի բոլոր երեք հանդիպումներին և գոլ խփել մեքսիկացիների դարպասը։ Իրաքի թիմն անհաջող է հանդես եկել մրցաշարում՝ տանուլ տալով բոլոր երեք խաղերը։ 2014 թվականին մասնակցել է Ասիայի 19 տարեկանների առաջնությանը, խաղադաշտ է դուրս եկել միայն մեկ անգամ․ Օմանի հետ խաղում դուրս է եկել փոխարինման և դարձել գոլի հեղինակ, իսկ նրա թիմը հաղթել է 6:0 հաշվով։


== Ձեռքբերումներ ==
Ֆուտբոլի առաջնություն Իրաքի չեմպիոն՝ 2012/13, 2013/14


== Ծանոթագրություններ ==


== Արտաքին հղումներ ==
soccerway.com
transfermarkt.com
Բևեռային գլխարկ

Բևեռային գլխարկ, մոլորակի կամ բնական արբանյակի մակերևույթին բարձր լայնությունների վրա շրջան, որը ունի ցածր ջերմաստիճան, պայմանավորված Արեգակի էներգիայի փոքր քանակով։ Բևեռային գլխարկները ծածկված են որոշակի քիմիական կազմության սառույցով։
Բևեռային գլխարկներ կան Երկրի (Արկտիկա և Անտարկտիդա) և Մարսի վրա։ Ինչպես նաև գիտնականները ենթադրում են որ գոյություն ունի բևեռային գլխարկ Մերկուրիի հյուսիսային բևեռում, որը չի լուսավորվում Արեգակի կողմից, իսկ ջերմաստիճանը ամբողջ տարի մոտ −50 աստիճան է Ցելսիուսի սանդղախով։

Բևեռային գլխակների չափին կամ կազմությանը վերաբերվող առանձնահատուկ բնութագրիչ պայմաններ չկան, կամ պարտադիր չէ որ այս սառցե կազմությունները լինեն տեղաբաշխբած հողի վրա։ Միակ պայմանն է, որ այն լինի պինդ վիճակում գտնվող մարմին բևեռային շրջանում։ Այստեղից էլ առաջացել է եզրը՝ բևեռային գլխարկ, ի տարբերություն սառցե գլխարկ եզրին, որը ավելի խիստ բնորոշում ունի՝ պետք է լինի անպայման գետնի վրա, կազմի ոչ պակաս 50,000 կմ² մակերես. ավելի մեծ մարմինները անվանվում են սառցե շերտեր։
Սառույցի կազմությունը տարբեր է։ Օրինակ՝ Երկրի բևեռային գլխարկները կազմված են ջրային սառույցիս, իսկ Մարսի գլխարկները իրենցից ներկայացնում են ածխաթթու գազի և ջրի սառույցների խառնուրդ։
Բևեռային գլխարկները առաջանում են այն պատճառով, որ բարձր լայնությունները ստանում են ավելի քիչ Արեգակի ճառագայթում քան հասարակածային շրջանները, որը բերում է ավելի ցածր մակերևույթի ջերմաստիճանի։
Երկրի սառցե բևեռային գլխարկները մեծապես փոփոխվել են վերջին 12,000 տարիների ընթացքում։
Բևեռային գլխարկները փոփոխվում են նաև սեզոնային կամ կլիմատիկ եղանակային փոփոխություններին համընթաց։


== Տես նաև ==
Անտարկտիդա
Գրենլանդիա
Մարս
Արկտիկա
Բևեռ
Մերկուրի
Սառույց


== Ծանոթագրություններ ==
Սուրբ Սարգիս (Թորթումի գավառ)

Սուրբ-Սարգիս, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում քաղաքից 18 կմ հյուսիս-արևելք, Թորթում գետի հովտում։


== Բնակչություն ==
XX դարի սկզբին ուներ 100 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գերաթսկիրխեն

Գերաթսկիրխեն  (գերմ.՝ Geratskirchen), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 875 մարդ (դեկտեմբերի 31, 2010 թվական)։ Զբաղեցնում է 12,91 կմ² մակերես տարածք։ Պաշտոնական կոդ՝ 09 2 77 122։


== Ծանոթագրություններ ==


== Արտաքին հղումներ ==
Պաշտոնական կայք
Սենտ Ժյուլի (Ֆրանսիա)

Սենտ Ժյուլի  (ֆր.՝ Sainte-Julie), կոմունա Ֆրանսիայում, մտնում է Ռոն Ալպեր մարզի Էն գավառի կազմի մեջ։ Մտնում է Լանիո կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01366։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, Լիոն քաղաքից 45 կմ դեպի հյուսիս և 36 կմ արևմուտք՝ Բուրկ ան Բրեսից։


== Կլիմա ==
Կլիման կիսացամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 889 մարդ։


== Տնտեսություն ==
2010 թվականին աշխատունակ տարիք (15-64 տարեկան) ունեցող 581 մարդկանցից 476-ը տնտեսապես ակտիվ են եղել, 105-ը՝ պասիվ (ակտիվության ցուցանիշը՝ 81.9% է, 1999 թվականին՝ 69.9 %)։ 476 ակտիվ բնակիչներից աշխատել են 440-ը (229 տղամարդ, 211 կին), գործազուրկ է եղել 36 մարդ (15 տղամարդ և 21 կին)։ 105 պասիվներից 33 հոգի եղել են աշակերտ կամ ուսանող, 47-ը՝ թոշակառու, 25 պասիվ են եղել այլ պատճառներով։


== Տեսարժան վայրեր ==
Սենտ Ժյուլիի ամրոց (13-րդ դար)՝ 1984 թվականի պատմական հուշարձան։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Сент-Жюли» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-04-09 
«Сент-Жюли» (ֆրանսերեն)։ cassini.ehess.fr։ Վերցված է 2014-04-09
Արենա (Կալաբրիա)

Արենա  (իտալերեն՝ Arena)՝ կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1895 մարդ, բնակչության խտությունը կազմում է 59 մարդ/կմ²։ Զբաղեցնում է 32 կմ² մակերես տարածք։ Փոստային ինդեքսն է՝ 89832։ Հեռախոսային կոդը՝ 00963։


== Արտաքին հղումներ ==
Բնակավայրի պաշտոնական կայք (իտալ.)
Իվան Բաշև

Իվան Բաշև (բուլղար․՝ Иван Христов Башев, փետրվարի 11 (24), 1916 կամ փետրվարի 11, 1916(1916-02-11), Սոֆիա, Բուլղարիա - դեկտեմբերի 13, 1971(1971-12-13), Վիտոշա, Sofia City Province, Բուլղարիա), բուլղար քաղաքական գործիչ, Բուլղարիայի կոմունիստական կուսակցության անդամ, Տոդոր Ժիվկովի և Ստանկո Տոդորովի կառավարությունների Բուլղարիայի արտաքին գործերի նախարար (1962-1971)։
Բանաստեղծուհի Միրյանա Բաշևայի հայրն է։


== Կենսագրություն ==
Իվան Բաշևը ծնվել է 1916 թվականի փետրվարի 24-ին Սոֆիայում։ Իրավունք է սովորել Սոֆիայի համալսարանում, որտեղ 1943 թվականին դիպլոմ է ստացել։ Այդ շրջանում մասնակցել է Բուլղարիայի կոմունիստական ժողովրդական ուսանողական միությոնում։ 1943 թվականին ձերբակալվել է և որոշ ժամանակ անցկացրել է Ենիկայի ճամբարում։ 1944 թվականի սեպտեմբերի 9-ի հեղաշրջումից անմիջապես հետո ընգրկվել է ԲԿՄԱ-ի ժառանգներից մեկի՝ վերստեղծված «Չավդար» ֆուտբոլային ակումբի ղեկավարության մեջ։
1946 թվականին Բաշևը դարձել է Բուլղարիայի կոմունիստական կուսակցության անդամ, իսկ 1948 թվականից մինչև 1951 թվականը եղել է Փարիզի Դեմոկրատական երիտասարդության համաշխարհային ֆեդերացիայի քարտուղար և Ազգային երիտասարդության միության կենտրոնական կոմիտեի անդամ։ 1951 թվականից մինչև 1956 թվականը եղել է Դիմիտրովյան կոմունիստական երիտասարդական միության կենտրոնական կոմիտեի անդամ։
1957 թվականից մինչև 1961 թվականը Իվան Բաշևը աշխատել է Կրթության և մշակույթի նախարարությունում, որտեղ հասել է նախարարի առաջին տեղակալի պաշտոնի։ 1961-1962 թվականներին եղել է արտաքին գործերի նախարարի տեղակալ։ 1962 թվականին դարձել է Բուլղարիայի կոմունիստական կուսակցության կենտրոնական կոմիտեի անդամ և արտաքին գործերի նախարար, և այդ պաշտոնը զբաղեցրել է մինչև իր մահը։
Իվան Բաշևը մահացել է 1971 թվականի դեկտեմբերի 13-ին Սոֆիայում՝ 55 տարեկան հասակում։


== Ծանոթագրություններ ==


== Արտաքին հղումներ ==
Jordan Baev, Two Poles of the Cold War Confrontation in Europe: Bulgaria and the Nordic Countries Archived 2012-02-05 at the Wayback Machine.
Minutes of the Joint Session of the CC of the BCP and the Council of Ministers - Report on the PCC Meeting by the Bulgarian Foreign Minister (Ivan Bashev) / (բուլղ.) Стенографски протокол на съвместното заседание на ЦК на БКП и МС, 26 януари 1965
Bulgaria, Foreign relations of the US, 1964-1968, Volume XVII, Eastern Europe, Department of State, Washington, DC, nasser.bibalex.org
catalog.lib.washington.edu:2082(չաշխատող հղում)
Bulgarian-Danish Relations, p. 22, Europe 2001, issue 1, year XII, 2005
10000 (թիվ)

Տասը հազար, բնական թիվ է


== Մաթեմատիկայում ==
Գրվում է նաև՝ 104
100-ի քառակուսին է
չորրորդ աստիճանի թվերի արտադրյալ է՝ 10000=24×54


=== Հնգանիշ աստիճանները (10001÷99999) ===


== Գիտության բնագավառում ==
10000 Միրիոստոս աստերոիդ
10000 քառակուսի մետրը մեկ հեկտար է


== Բյուր ==
Հայերենում 10000-ը նշանակվել է "բյուր" բառով։ Ներկայումս այն չի գործածվում, սակայն անսահման մեծ քանակ նշելու համար գործածվում է "բյուրավորը", օրինակ՝ բյուրավոր աստղեր։ Որոշ այլ լեզուներում նույնպես արտահայտում է նույն իմաստը։


== Դրամ ==

Հայկական տասը հազար դրամանոցի վրա Ավետիք Իսահակյանի պատկերն է


== Ծանոթագրություններ ==
Ենիքյոյ (Ջերմիկի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Ջերմիկի գավառակում։


== Պատմություն ==
Հնում եղել է հայկական գյուղ։ XX դարասկզբին արդեն քրդաբնակ էր։


== Պատմամմշակութային կառույցներ ==
Ենիքյոյն ուներ հին հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Miracle (ալբոմ, Սելին Դիոն)

Miracle (հայերեն՝ Հրաշք), կանադացի երգչուհի Սելին Դիոնի ստուդիական ալբոմը, որում մասնակցություն է ունեցել հայտնի լուսանկարիչ Աննա Գեդեսը։ Թողարկվել է 2004 թվականի հոկտեմբերի 11-ին։ Աշխարհում վաճառքները կազմել են 2,5 միլիոն օրինակ։ Ալբոմն ստացել է պլատինե կարգավիճակ ԱՄՆ-ում և ոսկե կարգավիճակ՝ Ֆրանսիայում, Մեծ Բրիտանիայում, Բելգիայում և Շվեյցարիայում։


== Ալբոմի մասին ==
Miracle ալբոմը ծննդյան և մայրական սիրո հրաշքի մասին է։ Սկավառակում ներառվել են 12 անգլերեն երգեր՝ 14-ից։
Գլխավոր երգը գրվել է 2001 թվականին Սթիվ Դորֆոմի և Լինդա Թոմփսոնի կողմից և նվիրված է Սելին Դիոնի հանկարծակի ծննդաբերած որդուն։ Երգացանկում եղել են երգերի ռեմեյքներ.

Ջոն Լենոն — «Beautiful Boy»,
Carol Welsman — «Baby Close Your Eyes»,
Լուի Արմսթրոնգ — «What a Wonderful World»,
Ռոբերտա Ֆլեք — «The First Time Ever I Saw Your Face»,
Յոհաննես Բրամս — «Brahms' Lullaby», Nancy Wilson — "If I Could, " и
Անրի Սալվադոր — «Le loup, la biche et le chevalier (une chanson douce)»


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Հույն-իսլանդական հարաբերություններ

Հույն-իսլանդական հարաբերություններ, միջազգային և դիվանագիտական հարաբերությունները Հունաստանի և Իսլանդիայի Հանրապետության միջև։ Երկու երկրներն էլ հաստատել են դիվանագիտական հարաբերությունները 1961 թվականին։
Հունաստանի շահերը Իսլանդիայում ներկայացնում է Օսլոյի հունական դեսպանությունը, որը գտնվում է Նորվեգիայում։ Ռեյկյավիկում գործում է Հունաստանի պատվո հյուպատոսություն։
Աթենքում ևս գործում է Իսլանդիայի պատվավոր հյուպատոսություն։


== Տե՛ս նաև ==
Հունաստան
Իսլանդիա


== Ծանոթագրություններ ==


== Արտաքին հղումներ ==
Հունաստանի արտաքին գործերի նախարարություն. Ռեյկյավիկի հունական պատվո հյուպատոսություն Archived 2011-07-21 at the Wayback Machine.
Իսլանդիայի Հանրապետության արտգործնախարարությունը Հունաստանի հետ հարաբերությունների մասին Archived 2007-07-05 at the Wayback Machine.
Նորվեգիայում Իսլանդիայի դեսպանատուն Archived 2008-10-21 at the Wayback Machine.
Կամպոդիպիետրա

Կամպոբասո (իտալերեն՝ Campodipietra), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2059 մարդ, բնակչության խտությունը կազմում է 108 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 86010, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0874 441100
Էլեկտրոնային փոստ՝ comune@comune.campodipietra.cb.it
Պաշտոնական կայք՝ http://www.comune.campodipietra.cb.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոլեսնիկովո (գյուղ, Ռոմնիի քաղաքային խորհուրդ)

Անվան այլ կիրառումների համար տե՛ս՝ Կոլեսնիկովո (այլ կիրառումներ)Կոլեսնիկովո (ուկրաիներեն՝ Колісникове), գյուղ Ուկրաինայի Սումիի մարզի Ռոմնիի քաղաքային խորհուրդում։
2001 թվականի տվյալներով Կոլեսնիկովո գյուղում բնակվում էր 43 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իրիդիումի բրոմիդ(IV)

Իրիդիումի բրոմիդ(IV), անօրգանական միացություն, իրիդիումի ու բրոմաջրածնական թթվի աղը` IrBr4 բանաձևով, կապույտ բյուրեղներ, փոխազդում է ջրի հետ։


== Ստացում ==
Ստացվում է իրիդիումի օքսիդի ու բրոմաջրածնական թթվի փոխազդեցությունից.
  
    
      
        
          
            I
            r
            
              O
              
                2
              
            
            +
            4
            H
            B
            r
             
            
              
                →
                
                  
                    0
                    
                      o
                    
                  
                  C
                
              
            
             
            I
            r
            B
            
              r
              
                4
              
            
            +
            2
            
              H
              
                2
              
            
            O
          
        
      
    
    {\displaystyle {\mathsf {IrO_{2}+4HBr\ {\xrightarrow {0^{o}C}}\ IrBr_{4}+2H_{2}O}}}
  


== Ֆիզիկական հատկություններ ==
Իրիդիումի բրոմիդը առաջացնում է կապույտ բյուրեղներ, փոխազդում է ջրի հետ, լուծվում է էթանոլում։


== Քիմիական հատկություններ ==
Փոխազդում է ջրի հետ.
  
    
      
        
          
            I
            r
            B
            
              r
              
                4
              
            
            +
            4
            
              H
              
                2
              
            
            O
             
            
              
                →
                
              
            
             
            I
            r
            (
            O
            H
            
              )
              
                4
              
            
            +
            4
            H
            B
            r
          
        
      
    
    {\displaystyle {\mathsf {IrBr_{4}+4H_{2}O\ {\xrightarrow {}}\ Ir(OH)_{4}+4HBr}}}
  Տաքացման պայմաններում քայքայվում է.
  
    
      
        
          
            I
            r
            B
            
              r
              
                4
              
            
             
            
              
                →
                
                  T
                
              
            
             
            I
            r
            +
            2
            B
            
              r
              
                2
              
            
          
        
      
    
    {\displaystyle {\mathsf {IrBr_{4}\ {\xrightarrow {T}}\ Ir+2Br_{2}}}}
  


== Գրականություն ==
Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с.
Рипан Р., Четяну И. Неорганическая химия. Химия металлов. — М.: Мир, 1972. — Т. 2. — 871 с.


== Արտաքին հղումներ ==
«Iridium compounds: iridium tetrabromide» (անգլերեն)։ WebElements։ Վերցված է 2013-11-16
Խոտեսլովիչի

Խոտեսլովիչի (ռուս.՝ Хотесловичи), գյուղ Ռուսաստանի, Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պասկովկա (գյուղ, Վոլչանսկի շրջան)

Անվան այլ կիրառումների համար տե՛ս՝ ՊասկովկաՊասկովկա (ուկրաիներեն՝ Паськівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1861 թվականին։
2001 թվականի տվյալներով Պասկովկա գյուղում բնակվում էր 94 մարդ։ Բնակավայրը զբաղեցնում է 0,512 կմ² տարածք։ Բնակչության խտությունը կազմում էր 183,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճահիճ (այլ կիրառումներ)

Ճահիճ, կարող է վերաբերել՝

Ճահիճ - երկրի մակերևույթի ջրային գոյացություն, որտեղ ջրային ռեժիմը դրական է՝ ջուրը ավելի շատ ներթափանցում է, քան հեռանում
Ճահիճ - Ֆրանսիական մեծ հեղափոխության ժամանակաշրջանում Կոնվենտի դեպուտատների մի խմբի (որոնք մեծամասնություն էին կազմում) ժամանակակիցներից տրված անվանումը
Իլիմախ

Իլիմախ (ռուս.՝ Ыллымах), գյուղ Ռուսաստանի, Սախա-Յակուտիայի հանրապետության Ալդանսկի ուլուսի կազմում։
Բնակչությունը 2002 թվականին գրանցված տվյալներով կազմում էր 500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալ-Կարաուին

Ալ-Կարաուին (արաբ․՝ جامعة القرويين‎‎, ֆր.՝ Université Al-Karaouine), համալսարան Մարոկոյի Ֆես քաղաքում։ Հիմնադրվել է Ֆաթիմա ալ-Ֆիխրին 859 թվականին, համարվում է իսլամական աշխարհի հոգևոր և կրթական կենտրոններից մեկը։ Համալսարանը տվել է բազում գիտնականներ, փիլիսոփաներ, աստվածաբաններ, որոնք զգալի ազդեցություն են թողել մուսուլմանական և համաշխարհային մշակույթի վրա։ Գինեսի ռեկորդների գրքում համալսարանը ճանաչվել է աշխարհի՝ մշտապես գործող հնագույն ուսումնական հաստատությունը։ Այնուամենայնիվ, ի տարբերություն եվրոպական ավանդույթների՝ արաբական հնագույն «համալսարանները» մինչև վերջին ժամանակներս հաստատության անունից ավարտական վկայականներ չեն տրամադրել։ Միայն 1947 թվականին Ալ-Կարաունին դարձավ համալսարան եվրոպական ըմբռնմամբ։


== Պատմություն ==
859 թվականին Թունիսում բնակություն հաստատած Ալ-Ֆիխրի ընտանիքը Ֆեսում հիմնում է մզկիթ, որը շուտով վերածվում է հոգևոր կրթության կենտրոնի։ Մարոկոյի սուլթանների հովանավորության շնորհիվ՝ համալսարանն անընդհատ ընդլայնվել է ՝ ներառելով գիտության նոր բնագավառներ։ Աստվածաբանությանը զուգընթաց ուսումնասիրվել են նաև քերականություն, հռետորություն, տրամաբանություն, բժշկություն, մաթեմատիկա, աստղագիտություն, քիմիա, պատմություն, երկրաչափություն և երաժշտություն։
Միջնադարում Ալ-Կարաունին մեծ դեր է ունեցել քրիստոնեական Եվրոպայի և մուսուլմանական Արևելքի մշակութային կապերի զարգացման վրա։ Համալսարանին են կապված եղել այնպիսի գիտնականներ ու փիլիսոփաներ, ինչպիսիք են Իբն Արաբին, Իբն Խալդունը, Ալ-Իդրիսին, Մայմոնիդը, Լև Աֆրիկանցին։ Այստեղ շարունակաբար մաթեմատիկա է ուսումնասիրել Հռոմի պապ Սիլվեսթեր Երկրորդը։


== Ծանոթագրություններ ==


== Արտաքին հղումներ ==
Համալսարանի կոորդինատներ Archived 2012-06-15 at the Wayback Machine.
«Աշխարհի շուրջը» քաղաքի և համալսարանի մասին Archived 2007-12-05 at the Wayback Machine.
Գենադի Անդրոսով

Գենադի Իվանովիչ Անդրոսով  (օգոստոսի 1, 1939(1939-08-01), Krasnoe, Q19631981?, Չանովսկի շրջան, Նովոսիբիրսկի մարզ, ՌԽՖՍՀ, ԽՍՀՄ - մարտի 21, 2016(2016-03-21), Լվով, Ուկրաինա), խորհրդային լողորդ, մասնագիտացված է ազատ ոճի լողում եւ համալիր լողում։ Հանդես է եկել համամիութենական մակարդակով 1956-1963 թթ. ժամանակահատվածում,  երկու ամառային Օլիմպիական խաղերի  մասնակից, Եվրոպայի չեմպիոն,  հաղթող համամիութենական և հանրապետական նշանակության  մրցումներում։ Մրցումներում ներկայացնում էր մարզական  "Դինամո"  ակումբը, ԽՍՀՄ սպորտի վաստակավոր ակումբ։ Նաեւ հայտնի է որպես դասախոս Լվովի պետական ինստիտուտի ֆիզիկական կուլտուրայի  բաժնում։


== Կենսագրություն ==
Գենադի Անդրոսորվը  ծնվել է 1939 թվականի օգոստոսի 1-ին Նովոսիբիրսկի մարզի  Կրասնոե  գյուղում։  Հետագայում տեղափոխվել է մշտական բնակության Ուկրաինական ԽՍՀ-ում, 1962 թվականին ավարտել է Լվովի ֆիզիկական կուլտուրայի  պետական համալսարանը։  
Համամիութենական մակարդակի  առաջին  լուրջ հաջողությունը հասավ տասնյոթ  տարեկանում, 1956թ. մրցաշրջանում, երբ դարձել է Խորհրդային Միության չեմպիոն  1500 մետր ազատ ոճի  լողում։ Շնորհիվ հաջող ելույթների  արժանացել է  մասնակցել  ամառային Օլիմպիական խաղերին՝ Մելբուռնում, սակայն,  այդտեղ չի  կարողացել անցնել  նախնական որակավորման փուլը, որտեղ զբաղեցրել է հինգերորդ տեղը և ցույց տվել 19:22,6 արդյունք։
1957 թվականին Անդրոսովը սահմանել է համաշխարհային ռեկորդ  400 մ համալիր լողում (5.09,4): Հաջորդ մրցաշրջանում դարձել է  համամիութենական առաջնությունում  արծաթե  մեդալակիր  500մ  մրցաձևում և եղել է Եվրոպայի առաջնության  ջրային մարզաձեւերին Բուդապեշտում, որտեղից բերել է  բրոնզե  մրցանակ, նույն  կարգի   եզրափակչում է նրան շրջանցել են միայն բրիտանացի Իէն Բլեքը  եւ հունգարացի  Յոժեֆ Կատոնը։ Գտնվելով Խորհրդային  ազգային  թիմի  առաջատարների թվում,  բարեհաջող անցել է 1960թ. Հռոմի  Օլիմպիական  խաղերի որակավորումը, բարելավել է իր արդյունքը 1500 մետր ազատ ոճի  մրցաձևում, ցույց տալով հինգերորդ նախնական  18:39,0  արդհունքը, սակայն դա դեռ բավական չէր հաջորդ փուլ  հասնելու  համար։
1961թ. ԽՍՀՄ  առաջնությունում  Գենադի  Անդրոսովը հաղթել է միանգամից երկու մրցաձևերում՝  400 մետր ազատ ոճում  եւ էստաֆետայում՝  4 × 200 մետր ազատ ոճով։  Մեկ տարի անց  դարձել  է լավագույնը  400 մետր  համալիր  լողում եւ ելույթ է  ունեցել եվրոպայի առաջնությունում՝ Լայպցիգում, որտեղ առաջ է անցել բոլոր մրցակիցներից և նվաճել  ոսկին։  1963 թվականին կրկին հաղթել է համամիութենական  առաջնությունը 400 մետր  համալիր  լողում  և  բրոնզե մեդալակիր դարձավ լողի 1500 մետր ազատ ոճում։  Ծրագրել էր մասնակցել Օլիմպիական խաղերին, 1964 թ. Տոկիոյում, բայց  մարզումներից  մեկում լուրջ վնասվածք է ստացել ոտքերի  շրջանում, կես տարվա ընթացքում բուժում է անցել եւ այդ պատճառով ստիպված է եղել ավարտել մարզիկի  իր կարիերան։ Ակնառու սպորտային ձեռքբերումների համար արժանացել է  "ԽՍՀՄ սպորտի Վաստակավոր վարպետ"-ի կոչման (1963 թ.):
Ավարտելով սպորտային կարիերան՝ սկսած 1965 թվականից, երկար տարիներ աշխատել է որպես դասախոս Լվովի պետական ինստիտուտի ֆիզիկական կուլտուրայի  բաժնում։ 
Մահացել է 2016թ. մարտի 21-ին  Լվովում՝ 76 տարեկան հասակում. Թաղված է Բրյուխովիչի  գերեզմանատանը։ 


== Ծանոթագրություններ ==
Պաուլ Պիննա

Պաուլ Օտտո Հերման Պիննա (էստ․՝ Paul-Otto-Hermann Pinna, հոկտեմբերի 3, 1884(1884-10-03), Տալլին, Ռուսական կայսրություն - մարտի 29, 1949(1949-03-29), Տալլին, Էստոնական ԽՍՀ, ԽՍՀՄ), էստոնացի դերասան և թատերական ռեժիսոր, Էստոնական ԽՍՀ ժողովրդական արտիստ (1942)։


== Կենսագրություն ==
Պաուլ Պիննան ծնվել է 1884 թվականին Տալլինում՝ քաղաքային ինքնավարության պաշտոնյայի ընտանիքում։ Դերասանական կարիերան սկսկել է «Էստոնիա» երաժշտական ընկերությունում։ 1905 թվականին Թեոդոր Ալտերմանի հետ միասին նախաձեռնել է «Էստոնիա» ազգային թատրոնի ստեղծումը։ 1909-1910 թվականներին հրատարակել է Էստոնիայի թատերական առաջին ամսագիրը՝ «Թատերաբեմ»։ 1914 թվականին թատրոնի հետ ունեցած կոնֆլիկտի պատճառով տեղափոխվել է Ռուսաստան։
Առաջին համաշխարհային պատերազմի սկսվելուց հետո վերադարձել է Էստոնիա։ «Էստոնիա» թատրոնը հիվանդանոց դարձնելու և դերասանների որոշ մասի՝ բանակ զորակոչված լինելու պատճառով մեկնել է Մոսկվա, բայց մեկ տարի անց նորից վերադարձել է Էստոնիա՝ թատրոնը վերականգնելու նպատակով։ Ազատագրական պատերազմի ժամանակ եղել է Էստոնիայի դրամատիկական թատրոնի դերասան, ռեժիսոր և գեղարվեստական ղեկավար։ 1923 թվականին հիմնել է «Ազգային թատրոն», որտեղ խաղում էին սիրողական դերասաններ։ 1927 թվականին թատրոնը սնանկացել է։ Դրանից հետո Կարլ Յունգհոլցի հրավերով վերադարձել է «Էստոնիա» թատրոն։ Երկրորդ համաշխարհային պատերազմի ժամանակ ծառայել է աշխատանքային գումարտակում։ Պատերազմից հետո ապրել և աշխատել է Էստոնիայում։

Մահացել է 1949 թվականի մարտի 25-ին Տալլինում։ Թաղված է Տալլինի Մետսակալմիստու գերեզմանատանը։


== Անձնական կյանքը ==
Պաուլ Պիննան ամուսնացել է 2 անգամ։ Առաջին կինը երգչուհի Նետտի Պիննան էր, երկրորդ կինը՝ Միլլի Ալտերմանը։ Երկու ամուսնություններից էլ երեխաներ է ունեցել։


== Հիշատակը ==
Տալլինում կա Պաուլ Պիննայի փողոց։ 1949-1989 թվականներին Տալլինում գործել է Պաուլ Պիննայի անվան թատրոն։


== Ծանոթագրություններ ==
Գասինո Տորինեզե

Գասինո Տորինեզե (իտալերեն՝ Gassino Torinese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 9.658 մարդ (2008 թվականի տվյալներով)։ Բնակչության խտությունը՝ 473 մարդ/կմ²։ Տարածքը՝ 20 կմ²։ Փոստային ինդեքս՝ 10090։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս.011 9600777
Պաշտոնական կայք. http://www.gassino.it/


== Արտաքին հղումներ ==
Բնակավայրի պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դալնեե (ավան, Մարյինի շրջան)

Անվան այլ կիրառումների համար տե՛ս՝ ԴալնեեԴալնեե (ուկրաիներեն՝ Дальнє), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Դալնեե ավանում բնակվում էր 403 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սթոքեր (ֆիլմ, 2013)

«Սթոքեր» (անգլ.՝ Stoker), 2013 թվականի արտադրության անգլո-ամերիկյան հոգեբանական թրիլեր, որի ռեժիսորն է հարավկորեացի Պակ Չան Ուկը։ Ֆիլմը նկարահանվել է Ուենտուորտ Միլլերի գրած սցենարով։ Ֆիլմի գլխավոր դերերում են Միա Վասիկովսկան, Մեթյու Գուդը և Նիկոլ Քիդմանը։ Ֆիլմի պրեմիերան կայացել է 2013 թվականի հունվարի 20-ին Սանդենս կինոփառատոնի ժամանակ։


== Սյուժե ==
Ինդիայի հայրը մահանում է ավտովթարից։ Որոշ ժամանակ անց Ինդիայի և նրա էմոցիոնալ առումով ոչ հավասարակշռված մոր մոտ է գալիս աղջկա առեղծվածային հորեղբայրը, որի գոյության մասին Ինդիան չգիտեր։ Նրա ժամանումից հետո Ինդիան սկսում է հասկանալ, որ այս շատ սովորական և համակրելի մարդն ունի թաքնված հակումներ և շարժառիթներ։ Բայց ընդհակառակը՝ զայրույթն ու վախը մի կողմ թողնելով՝ Ինդիան էլ ավելի է տարվում նրանով։


== Դերերում ==
Միա Վասիկովսկա - Ինդիա Սթոքեր
Մեթյու Գուդ - Չարլի Սթոքեր
Նիկոլ Քիդման - Էվելին Սթոքեր
Դեռմոտ Մուլռոնի - Ռիչարդ Սթոքեր
Ջեքի Ուիվեր - մորաքույր Գվենդոլին Սթոքեր
Լուկաս Տիլ - Քրիս Փիթս
Ալդեն Էրենրիչ - Ուիփ Թեյլոր
Ֆիլիս Սոմերվիլ - միսսիս ՄաքԳարիք
Ռալֆ Բրաուն - շերիֆ Հովարդ
Ջուդիթ Գոդրեխ - բժիշկ Ջեքուին


== Մրցանակներ և առաջադրումներ ==


== Սաունդտրեկ ==


== Ծանոթագրություններ ==


== Արտաքին հղումներ ==
Ֆիլմի պաշտոնական կայք Archived 2014-10-02 at the Wayback Machine.
«Սթոքեր» ֆիլմը ԿինոՊոիսկ կայքում
Պակիստանա-հնդկական սահմանային հակամարտություն (այլ կիրառումներ)

Պակիստանա-հնդկական սահմանային հակամարտություն կարող է վերաբերվել.

Պակիստանա-հնդկական սահմանային հակամարտություն, պակիստանա-հնդկական սահմանային հակամարտություն 2001-2002 թվականներին։
Պակիստանա-հնդկական սահմանային հակամարտություն, պակիստանա-հնդկական սահմանային հակամարտություն 2019 թվականին։
Արձան Արծրունի

Վիքիպեդիայում կան հոդվածներ  Արծրունի ազգանունով այլ մարդկանց մասին:Արձան Արծրունի (այլ անվամբ՝ Արջևան, Արղևան, Արզևան; ծննդյան և մահվան թթ. անհայտ), հայ առաջին թարգմանիչներից։ Աշակերտել է Մեսրոպ Մաշտոցին։ Արձան Արծրունու անվամբ հայտնի է «Հարցմունք Արձանայ և պատասխանիք Եզնկայ» գործը, որի ձեռագրերը պահվում են Երևանի Մեսրոպ Մաշտոցի անվան Մատենադարանում և ուրիշ ձեռագրատներում։
Մաթե Ալտերի

Մաթե Ալտերի (ֆրանս.՝ Mathé Altéry), կամ Մարի-Թերեզ Ալտար, սեպտեմբերի 12, 1927(1927-09-12), Փարիզ), ֆրանսիացի երգչուհի, դերասան.
1956 թվականին Մաթե Ալտերին մասնակցել է առաջին Եվրատեսիլ երգի մրցույթին, որը հեռարձակվել էր ռադիոյով. Նա ներկայացրել է Ֆրանսիան իր «Le Temps Perdu» («Կորսված ժամանակ») երգով.


== Կենսագրություն ==
Մաթե Ալտերին իր երաժշտական կարիերան սկսել է Շերբուրում, որտեղ այդ ժամանակ աշխատում էր հայրը՝ տենոր Մարիո Ալտերին։ Այնուհետև որպես երգչուհի աշխատանքի է անցել Փարիզի Théâtre du Châtelet-ի երգչախմբում։
1956 թվականին Դանի Դոբերսոնի հետ ներկայացրել է Ֆրանսիան Եվրատեսիլի առաջին մրցույթում։ Պարզ չէ, թե նրանք որ տեղն են գրավել, քանի որ այն ժամանակ հայտարարվել է միայն մրցույթի հաղթողը։


== Սկավառակագրություն ==
Մաթե Ալտերին երաժշտական իր կարիերայի ընթացքում թողարկել է ստուդիական վեց ալբոմ և մեկ ժողովածու։


=== Ստուդիական ալբոմներ ===
13 Melodies De La Belle Epoque  (1966)
Chante...
13 Succès De Comédies Musicales 
67
13 Valses De La Belle Epoque
Les Plus Beaux Chants De Noël


=== Ժողովածու ===
1971: Les 13 Titres D'Or De Mathe Altery


== Մեծարում ==
2006 թվականին երգչուհին արժանացել է Պատվո լեգեոնի շքանշանի և այդ շքանշանի ասպետի կոչման։


== Ծանոթագրություններ ==
Հարրի Մարկովից

Հարրի Մաքս Մարկովից (անգլ.՝ Harry Max Markowitz, օգոստոսի 24, 1927(1927-08-24), Չիկագո, Իլինոյս, ԱՄՆ), ամերիկացի ականավոր տնտեսագետ Սան Դիեգոյի Կալիֆորնիայի համալսարանում, Նոբելյան մրցանակի դափնեկիր՝ ֆինանսական էկոնոմիկայի տեսության վերաբերյալ աշխատությունների համար (1990)։


== Կենսագրություն ==
Հարրի Մարկովիցն ավարտել է Չիկագոյի համալսարանը, այնտեղ էլ ստացել դոկտորի աստիճան։ Համարվում է ժամանակակից պորտֆելային տեսության համահիմնադիրներից մեկը։ Հայտնի է իր աշխատությամբ, որտեղ նոր մոտեցում է առաջարկում ներդրումների, կոռելյացիայի և ակնկալվող ներդրումային եկամուտների դիվերսիֆիկացման տեղաբաշխման ռիսկերի ուսումնասիրման գործում։


== Աշխատություններ ==
Portfolio Selection (1952)
Portfolio Selection։ Efficient Diversification of Investments (1959)


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Տերնովայա (գյուղ, Դունաևցիի շրջան)

Անվան այլ կիրառումների համար տե՛ս՝ ՏերնովայաՏերնովայա (ուկրաիներեն՝ Тернова), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Տերնովայա գյուղում բնակվում էր 709 մարդ։ Բնակավայրը զբաղեցնում է 3093 կմ² տարածք։ Բնակչության խտությունը կազմում էր 229,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրադիշկա (համայնք)

Անվան այլ կիրառումների համար տե՛ս՝ Գրադիշկա (այլ կիրառումներ)Գրադիշկա համայնք (սերբ.՝ Општина Градишка), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսային հատվածում։ Վարչական կենտրոնը համարվում է Գրադիշկա քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 56 727 մարդ։
Համայնքի բնակչության էթնիկական կազմը՝


== Բնակավայրեր ==
Համայնքի կազմի մեջ են մտնում 68 բնակավայրեր, որոնց թվում է Գրադիշկա քաղաքը։


== Ծանոթագրություններ ==
Ուիմբլդոնի մրցաշարի կանանց մենախաղ 2016

Ուիմբլդոնի մրցաշարի կանանց մենախաղ 2016, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունիսի 27-ից մինչև հուլիսի 10-ը, Լոնդոնի All England Lawn Tennis and Croquet Club («Համանգլիական լաուն-թենիսի և կրոկետի ակումբ») ակումբի կորտերում, Անգլիա, Մեծ Բրիտանիա։
Սերենա Ուիլյամսը եղել է նախորդ տարվա մրցաշարի հաղթողը և հաջողությամբ պաշտպանել է տիտղոսը, եզրափակիչում հաղթանակ տանելով Անժելիկա Քերբերի նկատմամբ՝ 7-5, 6-3։ Շահելով իր 7-րդ տիտղոսը Ուիմբլդոնի մրցաշարերում, Ուիլյամսը Բաց դարաշրջանում հավասարվել է Շտեֆի Գրաֆին՝ 22 րդ մենախաղի տիտղոսը շահելով Մեծ Սաղավարտի մրցաշարերում։ 2006 թվականի Ավստրալիայի բաց առաջնությունում և Ուիմբլդոնի մրցաշարում Ամելի Մորեսմոյի և Ժյուստին Էնենի միջև կայացած եզրափակիչներից հետո սա առաջին անգամ էր, որ միևնույն թենիսիստուհիները մեկ մրցաշարջանի ընթացքում երկրորդ անգամ տիտղոսը վիճարկել են եզրափակիչում (Ավստրալիայի բաց առաջնություն և Ուիմբլդոն)։
Առաջին հինգ դասակարգվածները (Սերենա Ուիլյամս, Գարբինե Մուգուրուսա, Ագնեշկա Ռադվանսկա, Անժելիկա Քերբեր և Սիմոնա Հալեպ) պայքար էին մղում աշխարհի թիվ 1 ռակետի կոչման համար, սակայն Ռադվանսկան պայքարից դուրս է մնացել չորրորդ, իսկ Մուգուրուսան՝ երկրորդ շրջանում, Հալեպը հասել է քառորդ եզրափակիչ։ Սերենա Ուիլյամսը պահպանել է թիվ 1 վարկանիշը՝ հասնելով եզրափակիչ և շահելով տիտղոսը։ Մրցաշարի երկրորդ շաբաթվա ընթացքում նա անց է կացրել WTA վարկանիշային առաջին հորիզոնականում իր 300-րդ շաբաթը և տոնել է իր 300-րդ հաղթանակը Մեծ Սաղավարտի մրցաշարեում՝ երրորդ շրջանում Անիկա Բեկին հաղթելով։
36 տարեկան Վենուս Ուիլամսը դարձել է ամենատարեց թենիսիստուհին, ով հասել է Մեծ Սաղավարտի կիսաեզրափակիչ, ինչպես Մարտինա Նավրատիլովան 1994 թվականի Ուիմբլդոնի մրցաշարում։
Ելենա Վեսնինան իր նորամուտն է նշել Մեծ Սաղավարտի մրցաշարի կիսաեզրափակիչում, իր 42-րդ մրցաշարում և 2006 թվականի Ավստրալիայի բաց առաջնոությունում նորամուտելուց տասը տարի անց։
Սա 2008 թվականի Ավստրալիայի բաց առաջնությունից հետո առաջին անգամ էր, որ Կարոլին Վոզնյացկին դուրս է մնացել դասակարգված թենիսիստուհիների ցուցակից։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Ուիմբլդոնի մրցաշարի պաշտոնական կայքը
Ուիմբլդոնի եզրափակիչի մասնակիցներն ու հաղթողները
Ուիմբլդոնի կանանց մենախաղի մրցաշարի ցանց
Սալի Վերչելեզե

Սալի Վերչելեզե (իտալերեն՝ Sali Vercellese), կոմունա Իտալիայի Պիեմոնտ մարզի Վերչելի գավառում։
Բնակչությունը կազմում է 131 մարդ (2008 թվականի տվյալներով)։ Բնակչության խտությունը՝ 16 մարդ/կմ²։ Տարածքը՝ 8 կմ²։ Փոստային ինդեքս՝ 13040։ Հեռախոսային կոդ՝ 0161։


== Ժողովրդագրություն ==
Բնակչության դինամիկա.


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հարաբերական բարձրություն

Հարաբերական բարձրություն, երկրի մակերևույթի որևէ կետի բարձրությունը մեկ այլ կետի նկատմամբ, որը հավասար է այդ կետերի բացարձակ բարձրությունների տարբերությանը (օրինակ, լեռնագագաթի բարձրությունը մոտակա հովտի հատակի բարձրության նկատմամբ)։
Ժիդիչին

Ժիդիչին (ուկրաիներեն՝ Жидичин), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1227 թվականին։
2001 թվականի տվյալներով Ժիդիչին գյուղում բնակվում էր 1 396 մարդ։ Բնակավայրը զբաղեցնում է 2803 կմ² տարածք։ Բնակչության խտությունը կազմում էր 498,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7935) Բեպֆենոլիո

(7935) Բեպֆենոլիո (անգլ.՝ Beppefenoglio), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 1-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,086829 ա. մ., առավելագույնը մոտենում է 2,6817 ա. մ. հեռավորության վրա և հեռանում 3,492 ա. մ.։ Արեգակի շուրջ մեկ ամբողջական պտույտ է կատարում 1980,92 երկրային օրվա ընթացքում, իր ուղեծրով շարժվելով միջինում 0,181734 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7935) Բեպֆենոլիո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Shadowmatic

Shadowmatic, բջջային խաղ, նախատեսված iOS հարթակում աշխատող սարքավորումների համար։ Այն հարմարեցված է iPhone 3GS և բարձր, iPad 2-ի և բարձր, 4-րդ սերնդի iPod Touch-ի և բարձր մոդելների սարքերի համար։ Հետագայում խաղը հասանելի կլինի նաև այլ բջջային և դեսքթոփ հարթակներում։
Shadowmatic-ը ստեղծվել է հայկական Triada Studio Games ընկերության կողմից (Triada Studio ընկերության ստորաբաժանումն է)։ Shadowmatic-ը 2015 թ․ հունիսի 8-ին Apple Design Awards ամենամյա մրցույթում արժանացել է մրցանակի։ Խաղը Apple-ի App Store հավելվածների հարթակում ներկայացված է 2015 թ․ հունվարի 15-ից։ Apple-ի կողմից Shadowmatic-ը ճանաչվել է «լավագույն նոր խաղ» և այժմ ներկայացված է App Store-ի առաջին էջում։ Խաղի արժեքն է՝ 2.99$։ Խաղն ունի 9 սենյակ և 80-ից ավել մակարդակ (level)՝10 ինքնատիպ միջավայրերով։ Կարճ ժամանակում խաղը հայտնվել է App Store-ի ամենաշատ ներբեռնվող հավելվածների շարքում։
Խաղը հասանելի է 13 լեզուներով։ Խաղն օգնում է զարգացնել երևակայությունն ու ժամանակի հետ կատարելագործել շարժումների կոորդինացիան ու ռեակցիայի արագությունը։


== Խաղի հեղինակներ ==
Shadowmatic-ը ստեղծող թիմը բաղկացած է չորս հոգուց. 

Տրիադա ընկերության հիմնադիր Արա Աղամյան
ծրագրավորող Բագրատ Դաբաղյան
դիզայներ Արսեն Ավոյան
կոմպոզիտոր Սերգեյ Մելքոնյան


== Խաղի նպատակը ==
Shadowmatic-ի գլուխկոտրուկները լուծելու համար պահանջվում է գտնել ստվերում թաքնված ուրվանկարները։ Խաղի
ընթացքում պետք է օդում կախված մարմինները տեղակայել այնպես, որ տվյալ մարմինների պատին նետված շողքերը դառնան ինչ-որ պատկերներ։ 
Shadowmatic-ում շատ միավորներ հավաքելու համար անհրաժեշտ է հնարավորինս կարճ ժամանակահատվածում ստանալ պահանջվող պատկերը։


== Խաղի ընթացքը ==
Shadowmatic-ի «լեվելների» պրոգրեսիան գծային չէ, ինչպես ընդունված է այլ խաղերում։ Մենյուում և ամբողջ խաղի ընթացքում օգտագործված է եռաչափ պառալաքս տեխնոլոգիան (3D parallax) զումի հնարավորությամբ։ Խաղի ամբողջ ընթացքում հնչում է հանգիստ երաժշտություն։ Խաղացողը գործ ունի տարբեր բարդության առարկաների հետ (ամեն ինչ կախված է բարդության աստիճանից), որոնց տեղերը փոխելով անհրաժեշտ է ստանալ այս կամ այն առարկան այն ստվերներից, որոնք առաջացնում են կիրառվող առարկաները։ Կան նաև գաղտնի մակարդակներ, որտեղ խաղացողը կարող է ոչ թե մեկ, այլ մի քանի ստվեր ստանալ տարբեր առարկաների տեսքով։ Խաղում կա նաև օգնության և հուշումների համակարգ։ Հուշումները օգնում են գուշակել ճիշտ տարբերակը, սակայն դրանցից օգտվելու դեպքում խաղացողը միավորներ է կորցնում։


== Մրցանակներ ==
2015 թ․ հունիսի 8- Apple-ի ամենամյա Apple Design Awards մրցանակ
2015 թ․ մայիսի 17, Մոսկվայում խաղեր մշակողների և թողարկողների հերթական միջազգային DevGAMM համաժողով-մրցանակներ «Լավագույն գրաֆիկա» և «Մեդիա ընտրություն» անվանակարգերում
2015 թ․ ապրիլի 4, ArmNet Awards մրցանակների հանձնման պաշտոնական արարողություն- «Նորարարություն» և «Դիզայն և կոմֆորտ» անվանակարգերում գլխավոր մրցանակներ, ինչպես նաև լավագույն բջջային հավելվածի համար գրանպրի մրցանակ
2015 թ․ հունվար-Apple-ի կողմից հունվարի լավագույն խաղԽաղը նաև հայտնվել է iOS Games կայքի «Օրվա խաղը» բաժնում, որը նվիրված է iPhone, iPad և iPod Touch համար նախատեսված խաղերին։


== Ծանոթագրություններ ==


== Արտաքին հղումներ ==
[1]
Կրմանին

Կրմանին, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Բաթման գետի աջ ափից 3 կմ հեռու, վերջինիս վտակի ափամերձ սարավանդում, Ֆարկին գյուղաքաղաքից 14 կմ հարավ-արևելք։


== Բնակչություն ==
XX դարի սկզբին ուներ 30 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աբել Թիֆլիսեցի

Աբել Թիֆլիսեցի, Աբել Գուլասպյան (18-րդ դար), հայ գրող։


== Կենսագրություն ==
Աբել Թիֆլիսեցին ապրել է Մոսկվայում։ 1776-1780 թվականներին գրել է արձակ և չափածո մի քանի երկ, որոնք պահպանվում են Վրաստանի Պետական թանգարանի հայկական ձեռագրերի բաժնում։


== Երկեր ==
Գիրք որ կաչի վահան հաւատոյ
Պատմութիւն թագաւորաց
Ոտանաւորք ասացեալ Աբելէ ըստ անձին իւրոյ դիպելոյ
Երգ քաղցրագոյն


== Ծանոթագրություններ ==
Զաիմկա (գյուղ, Դուվանսկի շրջան)

Զաիմկա (ռուս.՝ Заимка, բաշկիրերեն՝ Заимка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 290 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տայգայական հեքիաթ

Տայգայական հեքիաթ (ռուս.՝ Таёжная сказка), խորհրդային նկարված մուլտիպլիկացիոն ֆիլմ, որը նկարահանվել 1951 թվականին՝ ըստ էվենկյան ժողովրդական հեքիաթների մոտիվների։


== Սյուժե ==
Երկու տայգայական կուղխ որոշում են տեղափոխվել նոր վայրեր։ Խորամանկ աղվեսը ձևացնում է, թե նրանց ընկերն է, որպեսզի գողանա տան իրերով բեռնված նավակը, ինչը նրան սկզբից հաջողվում է։ Սակայն խելացի փայտփորիկը փրկում է դժբախտության մեջ հայտնված կուղխերին և պատժում աղվեսին։


== Հեղինակներ ==


== Վերահնչյունավորում ==
2001 թվականի վերահնչյունավորմանը մասնակցել են հետևյալ դերասանները` Յուլիեն Բալմուսով, Իրինա Մալիկովա, Ժաննա Բալաշովա, Ալեքսանդր Կոտով, Սերգեյ Բալաբանով։
2001 թվականին մուլտֆիլմը վերականգնվել է և կրկին վերահնչյունավորվել է «Ստուդիա ԱՍ» և «Մանկական սեանս 1» ստուդիաների կողմից։ Նոր տարբերակում ամբողջապես փոխվել է ֆոնոգրաման, վերահնչյունավորմանը մասնակցել են ժամանակակից դերասաններ, լուսագրերում փոխվել են հնչյունային ռեժիսորի և հնչյունավորող դերասանների մասին տվյալները։ Վերահնչյունավորումը ծայրահեղ բացասաբար է ընդունվել ինչպես հեռուստադիտողների մեծ մասի, այնպես էլ` պրոֆեսիոնալ համայնքի կողմից։ Պատկերի վերականգնման որակը նույնպես երբեմն քննադատվում է։


== Թողարկում տեսաերիզով ==
1980-ական թվականներին ԽՍՀՄ-ում «ԽՍՀՄ Պետկինոյի Վիդիոծրագիրն» սկսում է SECAM համակարգով մուլտֆիմեր թողարկել։
1990-ական թվականների կեսերին մուլտֆիլմը VHS ձևաչափով Studio PRO Video ստուդիայի կողմից թողարկվել է խորհրդային լավագույն մուլտֆիլմերի ժողովածուներում, ինչպես նաև` Սոյուզմուլտֆիլմ կինոստուդիայի մուլտֆիլմերի  ժողովածուում։ Մուլտֆիլմը բազմիցս վերաթողարկվել է DVD ձևաչափով «Անտառային հեքիաթներ» մաս 2 («Սոյուզմուլտֆիլմ», ներկայացուցիչ` «Սոյուզ»), «Հեքիաթներ ամբողջ աշխարհից» (ներկայացուցիչ` «Տվիկ-Լիրեկ») մուլտֆիլմերի ժողովածուներում։


== Ծանոթագրություններ ==


== Գրականություն ==
Росомаха и лисица / Эвенкийская народная сказка. — М.: Речь, 2016. — 16 с. — ISBN 978-5-9268-2211-0


== Արտաքին հղումներ ==
«Տայգայական հեքիաթ» մուլտֆիլմը «Անիմատոր.ռու» կայքում
«Տայգայական հեքիաթ» ՅուԹյուբում
Շենիկ

Անվան այլ կիրառումների համար տե՛ս՝ Շենիկ (այլ կիրառումներ)Շենիկ, գյուղ Արևմտյան Հայաստանում, Բիթլիսի վիլայեթի Շատախի գավառակում։


== Անվան ստուգաբանություն ==
Շենիկը հիմնել են Շեն գյուղից եկածները և այն կոչել են Շենիկ՝ այսինքն փոքր Շեն։


== Բնակչություն ==
XX դարի սկզբին ուներ 80 տուն՝ 600-700 հայ բնակիչ։ Ըստ մեկ այլ աղբյուրի ուներ 100-120 տուն՝ մոտ 1000 հայ բնակիչ։


== Տնտեսություն ==
Շենիկն ուներ ընդարձակ արոտավայրեր։ Բնակիչները զբաղվում էին հացահատիկի մշակությամբ և անասնապահությամբ։


== Պատմություն ==
Շենիկցիները ակտիվորեն մասնակցել են ինքնապաշտպանական կռիվներին։ Գյուղը թուրքերի կողմից ավերվել ու ամայացել է թուրքերի կողմից 1894 և 1915 թվականի Մեծ եղեռնի ժամանակ։


=== Յոթ գդալի կռիվ ===
1880-ական թթ.-ից մեկի ամռանը շենիկցիները հյուրասիրում են ամառանոց եկած քրդերին։ Քրդերը արհամարհում են հայերի հյուրասիրությունը, վերցնում են 7 գդալները և փորձում են հեռանալ։ Հյուրասիրությունն անպատվելը ոտքի է հանում ողջ գյուղին և կռիվ է սկսվում հայերի ու քրդերի միջև։ Կռիվը ստանում է Յոթ գդալի կռիվ անվանումը։ Շենիկցիները հաղթում են։


== Պատմամշակութային կառույցներ ==
Շենիկ գյուղն ուներ վարժարան և եկեղեցի։ Գյուղի մոտ կային Ս. Կարապետ և Ս. Գևորգ ուխտատեղիները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Շիլովո (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՇիլովոՇիլովո (ռուս.՝ Шилово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կինեն Այվորի

Կինեն Այվորի Ուեյանս (հունիսի 8, 1958(1958-06-08), Նյու Յորք, Նյու Յորք, ԱՄՆ), ամերիկացի ռեժիսոր և դերասան։ 


== Կենսագրություն ==
Կինեն Այվորի Ուեյանսը ծնվել է 1958 թվականի հունիսի 8-ին՝ Նյու Յորքի բազմազավակ ընտանիքում (10 երեխա)։
Սովորել է Ալաբամի «Tuskegee» ինստիտուտի քոլեջում, բայց լքել է այն, որպեսզի ամբողջովին նվիրվի շոու-բիզնեսին։ Իր կարիերայի սկզբնական շրջանում Կինենը նկարահանվել է մի քանի հեռուստատեսային սերիալում, ինչպես օրինակ «Կալիֆոռնիական ճանապարհային պարեկ» (սերիալ), «Բլյուզ Հիլլ-սթրիթ» (1981-1987 թվականներ) և խաղացել է էպիզոդիկ դեր «Փլեյբոյի աստղ» (1983 թվական) ֆիլմում։ Որպես ռեժիսոր դեբյուտել է կատակերգական «Ես կհասնեմ քեզ, անճոռնի՛» (1988 թվական) մարտաֆիլմում, որը բեմադրվել է ըստ իր իսկ գրած սցենարի, որտեղ նաև գլխավոր դերը մարմնավորել է հենց ինքը։ Ֆիլմը, սակայն, հաջողության չհասավ։
Առաջին ճանաչումը Այվորիին ԱՄՆ-ում բերում է կատակերգական «Կենդանի գույն» հեռուստաֆիլմը (1990-1994 թվականներ)։ Ռեժիսորի հաջորդող աշխատանքները արդարացրեցին իրենց գործնականում. «Կորած միլիոններ» (1994 թվական), «Շատ սարսափելի ֆիլմ» (2000 թվական), «Շատ սարսափելի ֆիլմ 2» (2001 թվական), «Չարաճճի» (2006 թվական)։ Իր ռեժիսորական աշխատանքներից մեծամասնությունում Կինենը և՛ դերասան է, և՛ պրոդյուսեր, և՛ սցենարիստ։ Նա իր ֆիլմերում հիմնականում ներգրավում է իր բարեկամներին։ Բոլորից առավել որպես դերասան և սցենարիստ հանդես են գալիս Շոն և Մարլոն Ուեյանս եղբայրները։


== Ֆիլմագրություն ==


=== Սցենարիստ/պրոդյուսեր/տնօրեն ===
Hollywood Shuffle (1987 թվական) (սցենարիստ)
Eddie Murphy Raw (1987 թվական) (պրոդյուսեր)
I'm Gonna Git You Sucka (1988 թվական) (սցենարիստ և պրոդյուսեր)
In Living Color (1990–1992 թվականներ) (գործադիր պրոդյուսեր, տնօրեն և սցենարիստ)
The Five Heartbeats (1991 թվական) (սցենարիստ)
A Low Down Dirty Shame (1994 թվական) (սցենարիստ և տնօրեն)
Don't Be a Menace to South Central While Drinking Your Juice in the Hood (1996 թվական) (պրոդյուսեր)
The Keenen Ivory Wayans Show (1997 թվական) (գործադիր պրոդյուսեր)
Most Wanted (1997 թվական) (ործադիր պրոդյուսեր և սցենարիստ)
Scary Movie (2000 թվական) (դերասան և տնօրեն)
Scary Movie 2 (2001 թվական) (դերասան և տնօրեն)
Little Man (2006 թվական) (պրոդյուսեր, սցենարիստ և տնօրեն)
Dance Flick (2009 թվական) (պրոդյուսեր, սցենարիստ)
It Takes a Village (TBA) (սցենարիստ, տնօրեն)


== Ծանոթագրություններ ==


== Արտաքին հղումներ ==
Կինեն Այվորի (անգլ.) Internet Movie Database կայքում
Կինեն Այվորին afisha.ru կայքում
Կինեն Այվորին kino-afisha.com կայքում(չաշխատող հղում)
Ջրվեժ

Անվան այլ կիրառումների համար տե՛ս՝ Ջրվեժ (այլ կիրառումներ)
Ջրվեժ, գետի այն հատվածը, որտեղ ջուրը բարձրությունից թափվում է։ Ջրվեժի մեծությունը կախված է բարձրությունից և թափվող ջրի քանակից։ Ջրվեժներով հարուստ են հիմնականում լեռնային գետերը։


== Նիագարայի ջրվեժ ==

Թափվող ջրի քանակով աշխարհում ամենահզորը Նիագարայի ջրվեժն է (համանուն գետի վրա) Հյուսիսային Ամերիկայում։ Բարձրությունը 50 մ է, լայնությունը՝ 1200 մ։ Այծի կղզով բաժանվում է 2 մասի՝ մեծը՝ Կանադայի, փոքրը՝ ԱՄՆ-ի սահմաններում։ Առաջինում թափվող ջրի քանակը վայրկյանում կազմում է 5900 մ3, իսկ ջրի աղմուկը լսվում է 25 կմ հեռավորությունից։ Այստեղից էլ առաջացել է Նիագարա (տեղացիների լեզվով, նշանակում է «Մեծ աղմուկ») անունը։


== Անխել ջրվեժ ==

Հարավային Ամերիկայում՝ Վենեսուելայի Չուրուն գետի վերին հոսանքում է գտնվում աշխարհի ամենաբարձր՝ Անխել ջրվեժը (1054 մ, կոչվել է օդաչու Անխելի անունով, ով 1935 թ-ին հայտնաբերել է այն)։


== Վիկտորիա ջրվեժ ==
Աֆրիկայում՝ Զամբեզի գետի վրա է գտնվում Վիկտորիա ջրվեժը, որի լայնությունը 1800 մ է, բարձրությունը՝ 120 մ։ Աղմուկը լսվում է տասնյակ կիլոմետրերի վրա, առաջացնում է ջրափոշու հսկայական սյուներ։ Գահավիժելով նեղ կիրճը՝ Զամբեզի գետն իր ճանապարհը հարթում է ժայռերի միջով. 1855 թվականին ջրվեժը հայտնագործել և Անգլիայի Վիկտորիա թագուհու անունով է կոչել անգլիացի ճանապարհորդ Դեյվիդ Լիվինգստոնը։ Տեղացիներն այդ ջրվեժն անվանում են Մոսի օա Տունյա՝ «Շառաչող ծուխ»։
Ջրվեժներն այնքան շատ են Նորվեգիայում, որ այն նաև ջրվեժների երկիր են անվանում։ Խոշոր ջրվեժներից է Ռուսաստանի Իտուրուպ կղզում (Կուրիլյան կղզիներ) գտնվող Իլյա Մուրոմեց ջրվեժը, որի բարձրությունը 141 մ է։


== Հայաստանի ջրվեժները ==
Բազմաթիվ ջրվեժներ կան նաև Հայաստանում։

Հայաստանի ամենաբարձր ջրասահանք ջրվեժը Ջերմուկի ջրվեժն է։ Այն սկիզբ է առնում բազմաթիվ աղբյուրներից և մոտ 84 մ բարձրությունից թափվում Արփա գետը։ Որոտան գետի կիրճում՝ Սիսիան քաղաքից 3 կմ հյուսիս, գտնվում է Շաքիի ջրվեժը (համանուն գետի վրա)։ Մոտ 18 մ բարձրությունից թափվող այս գեղատեսիլ ջրվեժի ջրի մեծ մասն օգտագործվում է Շաքիի ջրէկում։


== Ջրվեժները և ժամանակը ==
Ջրվեժներն անփոփոխ ու հարատև չեն։ Թափվող ջրի և նրա հետ շարժվող խոշոր քարերի վիթխարի ուժն աստիճանաբար տաշում, հղկում է անգամ ամենակարծր ապարները։ Գիտնականները ենթադրում են, որ Նիագարա ջրվեժը 20 հազար տարի հետո կարող է անհետանալ, քանի որ գետը ողողահարում, մաշում է ջրվեժի սանդղավանդը, վիթխարի քարերը ջարդվում են ու քշվում ջրի հետ (վերջին փլուզումներից մեկը տեղի է ունեցել 1956 թ-ին)։ Ամեն տարի Նիագարա ջրվեժը մոտ մեկ մետրով նահանջում է, և հնարավոր է, որ թնդյունով թափվող ջրի փոխարեն ժամանակի ընթացքում մնա հանդարտ ու սահուն հոսող մի գետ։


== Արտաքին հղումներ ==
Հայկական Դպրոցական Հանրագիտարան, Ջրվեժ